**Járminé Hegedüs Andrea** a 12.c osztálynak osztályfőnöke, történelem-német szakos pedagógus. Több osztályt ballagtatott, nyelvi előkészítős osztályt, AJTP-s osztályt. Az AJTP-s osztályában a hátránykompenzációban jeleskedett és számos szervezési feladatot kellett megoldani. A 12. c közösségét, a humán és az angol tagozatos tanulókat példa értékűen fogta össze. Nagyszerűen motiválta a 37 diákot, 23 tanuló lett kitűnő. Oktatási-nevelési módszere eredményesnek bizonyult, a tanulmányi átlag évről évre nőtt, a 12. év végi átlaguk 4,94, dicséreteik száma 140, 53 nyelvvizsgával rendelkeznek, közülük 17 felsőfokú bizonyítvány. 63 emelt szintű érettségi vizsgát tesznek, az előrehozott vizsgákon a 32 érettségi jegye jeles (91 %) A tanulás mellett hangsúlyt fektetett arra, hogy az iskola életében tevékenyen vegyenek részt, lelkesek voltak a DÖK-ben, a nyílt heti pályaorientációs napokon aktív szerepet vállaltak. Irányítása alatt sikeresen szerveztek humános délutánt. Jó összetartással az együttműködést, az önszerveződést is élményként élték meg a tanulók. Több tanulmányi kiránduláson kovácsolódott össze a nagy létszámú osztály. Pedagógiai tevékenysége eredményessége a céltudatos tervezőmunka, a tapasztaltság, az értékek, normák közvetítése. Tanulói közösségek irányításában, a tanulás és közösség szervezésben a türelem, a törődés, az elfogadó tanári attitűd jellemzi.